
PATVIRTINTA
Krekenavos lopšelio-darželio „Sigutė“ direktoriaus 2020 m. gegužės 20 d.
įsakymu Nr. V-41

NETARNYBINIŲ LENGVŲJŲ AUTOMOBILIŲ NAUDOJIMO KOMANDIRUOTĖS TIKSLAMS TVARKOS APRAŠAS

I SKYRIUS 
BENDROSIOS NUOSTATOS

1. Netarnybinių lengvųjų automobilių naudojimo komandiruotės tikslams tvarkos aprašas  (toliau – Aprašas) nustato Panevėžio r. Krekenavos lopšelio-darželio „Sigutė“ (toliau – lopšelis-darželis) darbuotojų netarnybinių lengvųjų automobilių naudojimo komandiruotės tikslams tvarką, kompensacijos už netarnybinio automobilio naudojimą komandiruotės tikslams mokėjimą ir darbuotojų atsakomybę.
2. Apraše vartojama sąvoka netarnybinis automobilis – lopšelio-darželio darbuotojo teisėtu pagrindu valdomas automobilis, naudojamas komandiruotės tikslams, už kurio naudojimą mokama kompensacija degalų įsigijimo išlaidoms.

II SKYRIUS 
KOMPENSACIJOS UŽ NETARNYBINIO AUTOMOBILIO NAUDOJIMĄ KOMANDIRUOTĖS TIKSLAMS MOKĖJIMAS

3. Darbuotojas, norintis naudoti netarnybinį automobilį tarnybos reikmėms, lopšelio-darželio direktoriui pateikia prašymą leisti naudoti netarnybinį automobilį komandiruotės tikslams ir kompensuoti degalų įsigijimo išlaidas (priedas). 
4. Leidimas naudoti netarnybinį automobilį komandiruotės tikslams įforminamas lopšelio-darželio direktoriaus įsakymu. 
5. Kompensacijos už netarnybinio automobilio naudojimą komandiruotės tikslams apmokamos taip:
5.1. komandiruotės metu sunaudotų degalų įsigijimo išlaidos, atsižvelgiant į komandiruotės metu nuvažiuotų kilometrų skaičių ir į degalų sunaudojimo normas atitinkamai transporto priemonei pagal atitinkamos transporto priemonės techninius duomenis, jeigu į komandiruotę buvo važiuojama komandiruoto darbuotojo transporto priemone; 
5.2. automobilio sunaudotų degalų išlaidos apmokamos pateikus dokumentus: avansinę apyskaitą, lengvojo automobilio kelionės lapą ir degalų įsigijimo kvitą (degalai pilami tą pačią dieną). 
5.3. Faktinės konkretaus automobilio degalų sąnaudos apskaičiuojamos atsižvelgiant į degalų sąnaudų normą ir degalų kainą. 
5.4. atitinkamos transporto priemonės degalų sunaudojimo norma 100 km nustatoma pagal kuro normų skaičiuoklę;
5.5. Maršruto nuo darbovietės iki komandiruotės vietos atstumas nustatomas svetainės www.maps.lt skaičiuokle.
6. Darbuotojai, naudojantys netarnybinius lengvuosius automobilius komandiruotės tikslams, yra asmeniškai atsakingi už kompensacijos lėšų racionalų panaudojimą. 
7. Komandiruotės degalų įsigijimo išlaidos atlyginamos tik tais atvejais, kai pateikiami jas įrodantys dokumentai.

III SKYRIUS 
DARBUOTOJŲ ATSAKOMYBĖ

8. Visi kelionės išlaidas pagrindžiantys dokumentai turi būti tinkamai užpildyti ir pasirašyti vykusio darbuotojo.



9. Darbuotojai, naudojantys netarnybinius lengvuosius automobilius komandiruotės tikslams, privalo užtikrinti, kad degalai būtų naudojami pateiktame prašyme nurodytam automobiliui.
10. Kontroliuoti, kaip laikomasi šio Aprašo, pavedama vyriausiajam buhalteriui. 
11. Darbuotojai, pažeidę šio Aprašo reikalavimus, atsako teisės aktų nustatyta tvarka.

_____________________________________









































Netarnybinių lengvųjų automobilių naudojimo komandiruotės tikslams tvarkos aprašo 
priedas


________________________________________________________________________
(vardas ir pavardė) 

_____________________________________________________________________________ 
(pareigų pavadinimas) 

Krekenavos lopšelio-darželio „Sigutė“ 
Direktoriui 

PRAŠYMAS LEISTI NAUDOTI NETARNYBINĮ AUTOMOBILĮ KOMANDIRUOTĖS TIKSLAMS IR KOMPENSUOTI DEGALŲ ĮSIGIJIMO IŠLAIDAS

20____ m. _______________ d. 
____________________ 
(surašymo vieta) 

Aš,_____________________________________________________________________________, 
(vardas, pavardė, pareigos)

prašyčiau leisti komandiruotės tikslams naudoti netarnybinį automobilį

_______________________________________________________________________________, 
(markė, modelis, variklio darbinis tūris)

pagamintą _____________ m., valstybinis numeris _____________ (naudojami degalai

______________), registruotą VĮ „Regitra“ ____________________________________________ 
(rūšis, markė)
________________________________________________________________________________ (registravimo data, transporto priemonės registracijos liudijimo Nr.)

ir kompensuoti degalų įsigijimo išlaidas pagal Netarnybinių lengvųjų automobilių naudojimo komandiruotės tikslams tvarkos aprašą, patvirtintą 2020 m. gegužės 21 d. direktoriaus įsakymu 
Nr. V-41 „Dėl netarnybinių lengvųjų automobilių naudojimo komandiruotės tikslams tvarkos aprašo patvirtinimo“, su kuriuo esu susipažinęs (-usi).

PRIDEDAMA:
1. Automobilio registracijos liudijimo kopija.
2. Vairuotojo pažymėjimo kopija.
3. Lengvojo automobilio kontrolinės (bazinės) kuro sąnaudų normos paskaičiavimas (https://buhalteriams.lt/kuro-normu-skaiciuokle, http://buhalterinespaslaugossiauliai.lt/cherry-services/kuro-normu-skaiciuokle-2/ )
4. Kita __________________________

________________________________________________________________________________ 
(Darbuotojo vardas, pavardė, parašas)
